**האוניברסיטה העברית בירושלים**

**המחלקה לכלכלה**

**בחינה בקורס: מבוא למיקרו מחשבים (excel)**

**סמסטר א מועד ב - תשע"א**

**תאריך הבחינה : 6.3.11 .**

**משך הבחינה : שעתייםכל חומר כתוב מותר בשימוש**

# הוראות חשובות

התחברו לרשת עם הקוד האישי שלכם. בחלון בחירת קוד הקורס בחרו ב **147TB**.

פתחו את הקובץ **exam.xls מתוך 147TB**. בתא 1G כתבו את מספר תעודת הזהות שלכם **כולל ספרת ביקורת** ובתא G2 את שם המורה בקורס בו השתתפתם. שמרו את הקובץ בכונן המקומי האישי שלכם **בשם המורכב ממספר תעודת הזהות שלכם ללא ספרת ביקורת.** ענו על השאלות בקובץ זה. במהלך המבחן שמרו את הקובץ לפחות לאחר פתרון כל שאלה על מנת למנוע אבדן פתרונות במקרה של תקלה ברשת.

**בסיום המבחן עליכם להעתיק את הקובץ שלכם לתיקייה TEST בכונן 147TB**

אין אפשרות לעשות זאת ע"י פקודת שמירה (SAVE ) אלא רק ע"י העתקה.

אין אפשרות לשנות את הקובץ לאחר שהועתק ל 147TB ואין אפשרות לראות אותו שוב לכן בצעו את ההעתקה רק בסיום המבחן.

קבצים שלא ישמרו ב147TB או ישמרו בשם לא נכון, לא יבדקו.

אי מילוי ההוראות הנ"ל יגרור אבדן ניקוד. בפרט:

אי כתיבת תעודת זיהוי עם ספרת ביקורת, או שם מרצה – 3 נקודות.

בקשת סיוע בהעתקת הקובץ ובשמירתו – 3 נקודות.

שימו לב:

* אין להתיחס לנתונים המופיעים בטבלאות, אלו דוגמאות בלבד.
* הפתרון שלכם צריך להיות נכון גם אם הנתונים ישתנו. בפרט, שינוי בגודל טבלת הנתונים לא יצריך שינוי בפיתרון מלבד שינוי טווחים.
* פתרונות העושים שימוש בעבודה ידנית במקום בו ניתן היה להשתמש באקסל, יאבדו ניקוד.
* אין להשתמש בסינון אוטומטי או במיון.

\* כאשר מבצעים העתקה בעזרת סינון מתקדם, נמחק כל תוכן התאים שמתחת לכותרת להעתקה.

\* ערעורים על המבחן יתבצעו בדואר אלקטרוני ולכן עליכם לשמור אצלכם עותק של המבחן שלכם.

\* לפני עזיבת אולם הבחינה, עליכם להראות את הקובץ ששמרתם בתיקיה TEST בכונן TB147, לאחד מן המורים.

בקובץ exam.xls מופיעים נתונים על פסטיבל הקולנוע בחיפה.

בגיליון **movies** מופיע לכל סרט בפסטיבל: קוד הסרט, שם הסרט ושם במאי הסרט.

בגיליון **clients** מופיעים פרטים על רוכשי הכרטיסים. לכל לקוח מופיע: מספר תעודת זהות, שם משפחה, שם פרטי, תאריך לידה, מין ( **f**- נקבה, **m**-זכר), מצב המשפחתי (**m** – married, **w** – widowed, **d**-divorced, **s**-single), מספר הסרטים שהלקוח ראה בפסטיבל בשנה הקודמת, כתובת ועיר מגורים.

בגיליון **sales** מופיעים פרטים על מכירת הכרטיסים: מספר תעודת זהות של רוכש הכרטיסים, קוד הסרט שעברו נקנו הכרטיסים, ומספר הכרטיסים שנקנו. שימו לב, קוד של סרט יכול להופיע בטבלה יותר מפעם אחת.

בגיליון **screening** מופיעים פרטים על הקרנות הסרטים. לכל הקרנה מופיע קוד הסרט, שם האולם בו מוקרן הסרט, תאריך ההקרנה ושעת ההקרנה.

**ענו על 5 מתוך 6 השאלות הבאות**.

שאלה 1 20%

בגיליון **screenings** מוצגים זמני ההקרנה של הסרטים השונים. בהנחה שלהקרנת כל סרט מוקצבות שעתיים ו-25 דקות עד לתחילת הסרט הבא, הציגו בעמודה G עבור כל הקרנה, את שעת תחילת ההקרנה של הסרט הבא. אין צורך לבדוק אם סרט הוא האחרון ביום.

## שאלה 2 20%

מחירו של כל כרטיס הוא 40 ₪. על כל 9 כרטיסים שרוכשים, מקבלים כרטיס אחד חינם – כלומר 8 כרטיסים עולים 320₪, 9 כרטיסים עולים 360 ₪, 10 כרטיסים עולים 360 ₪, 18 כרטיסים עולים 680₪ , 19 כרטיסים עולים 720₪ ,20 כרטיסים עולים 720 ₪, 21 כרטיסים עולים 760 ₪ וכו'.

בגיליון **sales** כתבו נוסחה בתא 2D והעתיקו אותה ליתר התאים בעמודה D כך שתציג את הסכום לתשלום עבור כל רכישה (שורה).

שאלה 3 20%

בגיליון **sales**, הציגו בתא G3 את שם הסרט שהוזמנו עבורו המספר הגדול ביותר של כרטיסים. הטווח J10:P200 מיועד לחישובים. הראו את שלבי הפתרון. שימו לב, קוד של סרט יכול להופיע בטבלה יותר מפעם אחת. בשאלה זו אין ליצור עמודת עזר לטבלה. פתרון ללא טבלת ציר, מופיע בקובץ הפתרון.

שאלה 4 20%

בגיליון **clients** בתא M2 מופיעה כתובת של לקוח. בתא M4 הציגו את שמו המלא (פרטי + שם משפחה) של הלקוח שגר בכתובת הנ"ל. הניחו שיש רק לקוח אחד הגר בכתובת זו. כתבו את תשובתכם כך שגם אם הכתובת תשתנה, התוצאה תהיה נכונה. בשאלה זו מותר להשתמש בתאי עזר אבל אין להשתמש בסינון ואין ליצור עמודת עזר לטבלה.

שאלה 5 20%

העתיקו את עמודות A עד G מהטבלה **clients** אל חלון הנתונים של stata. חשבו: מבין הנשים, מה אחוז הנשים שראו לפחות 100 סרטים בפסטיבל הקודם ומה אחוז הנשים שראו פחות מ-100 סרטים בפסטיבל הקודם. כנ"ל לגבי הגברים. העתיקו רק את ההוראות שכתבתם ב-stata אל הגיליון clients החל מתא M7.

שאלה 6 20%

בגיליון **clients** בתא M25 כתבו נוסחת מערך שתוצאתה סה"כ מספר הסרטים שראו הגברים הרווקים מירושלים בפסטיבל הקודם.

בהצלחה!